
Sammendrag: Formålet med denne studien var å teste dimensjons-, konvergens -, diskrimi- 
nant- og kriterievaliditet for en norsk versjon av Feltz, Chase, Moritz og Sullivan (1999) — 
Coaching Efficacy Scale. Invarians over tid og mellom grupper ble også inkludert med tanke 
på prospektiv bruk av skalaen i form av lengdesnittstudier og effektstudier. Utvalget omfattet 
281 norske breddefotballtrenere i tre norske fotballkretser. Disse deltok i datainnsamlinger før 
(T1) og etter sesong (T2) i den norske delen (Solstad, 2017) av det internasjonale PAPA-pro- 
sjektet (Quested et al., 2013). Innledende eksplorativ faktoranalyse i Mplus støttet en forventet 
4-faktors mestringstromodell som reflekterte henholdsvis: Motivasjon, Kampstrategi, Teknikk 
og Karakterbygging. To utsagn viste høy residualvarians og ble eliminert. En oppfølgende ana- 
lyse basert på 22 utsagn gav tilfredsstillende tilpasningsindekser (S-B x2 = [df = 149, n = 222] 
= 312.901, p <.001; RMSEA = .070; 90% konfidensintervall (CI = .059-.081); CFI = .94; SRMR 
= .025). Ved parselleringsteknikk (Kline, 2011; Little, Rhemtulla, Gibson, & Schoemann, 2013) 
ble 22 utsagn konvertert til elleve parseller som basis for sjekk av faktorvaliditet og invarians 
over tid og mellom grupper ved hjelp av latent variabelanalyse. De elleve parsellene gav svært 
gode tilpasningsindekser; (S-B x2 = [df = 29, n = 222] = 38.622, p < .011 (ns.); RMSEA = .039; 
90% (CI = .000-.068); CFI = .99; SRMR = .023). I tillegg fant vi entydig støtte for sterk skale- 
ringsinvarians over tid (fotballsesongen; T1-T2) for intervensjons- og kontrollgruppe samlet. 
Invarians splittet på intervensjons-/kontrollgruppe kunne derimot ikke påvises. Vi observerte 
også god konvergent og diskriminerende validitet. Kriterievaliditet ble også bekreftet. I sum 
synes skalaen å være velegnet til undersøkelse av tverrsnitt- og lengdesnittstudier av trene- 
res mestringstro i barne- og ungdomsidrett. Skalaen trenger ytterligere validering før bruk i 
intervensjonsstudier. 

Abstract: The purpose of this study was to examine factorial, convergent, discriminant, and cri- 
teria validity of a multi-dimensional scale measuring coaching efficacy (Feltz, Chase, Moritz, & 
Sullivan, 1999). The sample consisted of 281 Norwegian grassroot football coaches taking part 
in two data collections (across the football season) within the Norwegian arm of the interna- 
tional PAPA project (intervention group, n = 193) and control group, n = 88). Latent variable 
modeling supported a 4-factor model reflecting Motivation efficacy, Strategy efficacy, Tech- 
nique efficacy and Character efficacy. An introductory ESEM analysis of the 24-item coaching 
efficacy scale yielded an acceptable solution after omitting two items. A parceling approach of 
the twenty-two items were then converted into eleven parcels to examine factorial validity and 
time and group invariance. The four-factor model based on parcels obtained good fit indices: 
(S-B x2 = [df = 29, n = 222] = 38.622, p < .011 (ns.); RMSEA = .039; 90% (CI = .000-.068); 
CFI = .99; SRMR = .023). Moreover, we obtained strong support for time invariance for a 
merged solution of the two groups of coaches. Invariance across time for the intervention 
and control group separately was supported at time 1, but not at time 2. Satisfactorily conver- 
gent, discriminant, and criteria validity were also supported. The scale needs further validation 
before use in intervention studies. 


Keywords: coaching efficacy, scale validation, grassroot football 


Introduksjon 


Mestringstro (efficacy) har vært definert som en persons tro på egne 
ferdigheter i a planlegge og gjennomfore ulike typer handlinger for 
å na mal (Bandura, 1997). Mestringstro genereres via sosial læring — 
gjennom individets interaksjon med seg selv og sine sosiale og fysiske 
omgivelser (Bandura, 1997). Forskning har vist at mestringstro bidrar 
til økt motivasjon, høyere målsettinger, økt anstrengelse og dermed 
bedre resultater (Benight & Bandura, 2004; Feltz, Short, & Sullivan, 
2008). Teorien om mestringstro har blitt applisert spesifikt på ulike 
individuelle roller, områder og grupper (dvs. studenters mestringstro, 
mestringstro blant lærere og kollektiv mestringstro; Bandura, 1997; 
Feltz et al., 2008). 

Feltz et al. (1999) utviklet en skala til måling av mestringstro i rollen som 
trener. Den er integrert i en modell hvor innholdet i mestringstro spesifiseres, 
samt forløpere og konsekvenser. Skalaen måler fire dimensjoner: Motivasjon, 
Kampstrategi, Teknikk og Karakterbygging. «Motivasjon» inkluderer tillit 
til at man kan motivere og influere på psykologiske ferdigheter og tilstander 
blant egne utøvere. «Kampstrategi» er knyttet til strategisk tenkning og valg, 
og innebærer tiltro til at man i konkurranser evner å lede egne utøvere til 
gode prestasjoner. «Teknikk» er troen på at en har tiltro til egne ferdigheter 
som trener, og det er knyttet til å instruere, diagnostisere og veilede samt 
demonstrere gode ferdighetsbilder i egen idrett. Og «Karakterbygging» er å 

ha tiltro til egen evne til å få utøverne til å tenke og handle i tråd med gode 
etiske retningslinjer (f.eks. fair play) når de utøver idretten sin. 

Trenere som har sterk tiltro til det å kunne motivere, foreta taktiske 
valg, formidle tekniske ferdigheter samt formidle betydningen av god 
sportsånd, vil merke påvirkning på egen motivasjon og atferd, noe som 
i sin tur påvirker utøvernes tankemønstre, følelser og atferd (Feltz et al., 
1999; Mageau & Vallerand, 2003). Forskning har vist at trenere som opple- 
ver høy mestringstro i rollen som trenere, synes å være mer tilbøyelige til 
å lede på en måte som er til beste for utøverne (Feltz et al., 1999; Sullivan, 
Paquette, Holt, & Bloom, 2012; Sullivan & Kent, 2003). Det er for eksempel 
vist at lederskap preget av mestringstro evner å skape indre motivasjon 
blant utøverne og forebygge frafallet i organisert idrett (Hollembeak & 
Amorose, 2005; Pelletier, Fortier, Vallerand, & Briere, 2001). 


En skala om treneres mestringstro - 
psykometriske kvaliteter 


I de senere årene har skalaen for måling av mestringstro for trenere gjen- 
nomgått utstrakt psykometrisk testing (for en oversikt, se Myers, Chase, 
Pierce, & Martin, 2011). Tidlige tester av skalaens modelltilpasning viste 
i flere tilfeller uakseptable verdier; eksempelvis .87—.89 for CFI og .08—.09 
for RMSEA. Spesielt så man dette i studier blant idrettsutøvere innen 
amerikansk idrett på videregående/gymnasnivå (Feltz et al., 1999). Sam- 
tidig viser senere valideringsforsøk på tilsvarende utvalg noe bedre resul- 
tater (for en oversikt, se Myers, Feltz, & Wolfe, 2008; Myers et al., 2011). 
Mestringstro i trenerrollen har fått overraskende lite oppmerksom- 
het blant trenere i barne- og ungdomsidretten (Feltz, Hepler, Roman & 
Paiement, 2009; Myers et al., 2008). Feltz et al. (2009) undersøkte psy- 
kometriske egenskaper ved skalaen på et utvalg amerikanske ungdom- 
sidrettstrenere, hvor de fant blandet støtte for skalaens faktorvaliditet 
ved bruk av latent variabelanalyse (bekreftende faktoranalyse, CFA). En 
mer nylig kanadisk studie innen barne- og ungdomsidretten undersøkte 
betydningen av idretts-/veiledningskonteksten og trenernes formelle 
utdanning for deres mestringstro, og hvordan en slik forventning var 
forbundet med deres opplevelse av hvordan de veiledet og ledet utøverne 
sine (Sullivan et al., 2012). Resultatene viste at formell trenerutdanning 

er av betydning for deres tro på det å motivere, foreta taktiske valg, for- 
midle tekniske ferdigheter samt formidle betydningen av god sportsånd. 
I den studien målte man imidlertid mestringstro overordnet, ikke på de 
respektive fire nevnte dimensjonene. Dermed får man liten innsikt i hvor- 
dan trenerutdanning eksplisitt påvirker for eksempel tiltro til å motivere 
versus tiltro til ferdighet i å foreta taktiske valg i møte med utøverne. 


Mestringstroskalaen for trenere behøver 
ytterligere validering 


Horn (2002) har pekt på at utvidet validering av skalaen innenfor rammen 
av barne- og ungdomsidrett åpner opp for en mer inngående undersøkelse 
av psykologiske faktorer og prosesser som kan påvirke idrettsdeltakelsen, 
sett både fra utøvernes ståsted og fra trenerne selv. Uavhengig av nylige 
forsøk på bruk av skalaen og testing av dens psykometriske egenskaper i 
andre kulturelle kontekster (Malete, Chow, & Feltz, 2013) synes det vik- 
tig å validere skalaen til bruk her i landet. Det finnes i det hele tatt lite 
validering og bruk av skalaen i en europeisk idrettskontekst, og formålet 
med denne studien er derfor å undersøke den psykometriske kvaliteten 
ved den norske versjonen av Feltz et al. (1999) — Coaching Efficacy Scale. 

Innen psykologisk forskning pågår det en debatt vedrørende meto- 
dikk i forbindelse med språklig og kulturell oversettelse av denne type 
skalaer. Dette er problemstillinger som ofte underkommuniseres blant 
forskere (Segall, Lonner, & Berry, 1998). I denne studien har vi forsøkt å 
vise transparens med hensyn til slike problemstillinger, og vi har fulgt 
anbefalte anvisninger i forbindelse med oversettelse og psykometrisk 
testing av skalaen i en norsk idrettskontekst (Byrne, 2012). Det innbe- 
fatter bl.a. stringent oversettelse og re-oversettelse fra engelsk til norsk 
(Epstein, Santo, & Guillemin, 2015), samt bruk av ulike analyseformer for 
å undersøke validitet og reliabilitet. 


Invarians over tid og mellom grupper 


Undersøkelse av psykometrisk kvalitet innebærer også hvorvidt skalaen 
egner seg ved prospektive analyser og analyse av intervensjonseffekter. 


50 


MESTRER JEG TRENERROLLEN? 


Følgelig tok vi et steg lenger enn hva tidligere forskning har gjort 
ved å teste den norske versjonen med hensyn til invarians over tid, 
samt invarians mellom to grupper (en intervensjonsgruppe og en 
kontrollgruppe) blant trenere som inngikk i den norske delen av det 
internasjonale PAPA-prosjektet (se utvalgskarakteristika for nærmere 
omtale). 

Invarians i et måleinstrument er avgjørende ved test av endring i skå- 
rer over tid og/eller mellom grupper. Gjennomsnittsverdiene til latente 
faktorer kan ikke sammenliknes dersom måleinstrumentene ikke opp- 
fyller kravene til faktorinvarians (Little et al., 2013; Sass, 2011). Tidligere 
studier har undersøkt i hvilken grad utdanningsprogrammer for tre- 
nere påvirker deres mestringstro (Campbell & Sullivan, 2005; Malete & 
Feltz, 2000), men så vidt oss bekjent testet ikke disse eller andre studier 
mestringstrodimensjonene for invarians over tid og/eller mellom grup- 
per. Oppnår man invarians, kan man være rimelig sikker på at enhver 
påvist forskjell i skår på skalaen over tid og/eller mellom grupper er reell, 
og ikke en artefakt av manglende invarians. Rent overordnet innebærer 
invarians at utsagnene (observert nivå) som er underliggende for de fire 
latente dimensjonene i mestringstro, er homogene og stabile over tid og/ 
eller mellom grupper (Geiser, 2013; se statistisk analyse for ytterligere 
detaljer). Bare under slike betingelser kan man ha tiltro til resultatenes 
validitet (for en oversikt, se Geiser, 2013). 


Kriterievaliditet 


Kriterievaliditet ble sjekket ved å undersøke de fire dimensjonene av 
mestringstro opp mot trenernes positive emosjonelle tilstand i forbin- 
delse med trenergjerningen. Rasjonalet for dette er basert på tidligere 
forskning, som har vist at eksperimentelt indusert økt mestringstro 
relatert til gjennomføring av fysisk aktivitet er assosiert med en økning 
i positive følelser etter å ha trent (Jerome et al., 2002; McAuley, Talbot, 
& Martinez, 1999). I og med at selvrapportert vitalitet i dagliglivet kan 
tilsløre forholdet mellom mestringstro i rollen som trener og trenerens 
positive emosjonelle tilstand i trenerrollen, kontrollerte vi for vitalitet i 
dagliglivet. 

Metode 
Deltakere 


Utvalget bestod av 281 norske trenere innen breddefotball fra tre nor- 
ske fotballkretser (menn n = 258, kvinner n = 23). Gjennomsnittsalder 
var 42 år (SD = 6,1 år); aldersintervall fra 16 til 60 år. De var hovedsa- 
kelig etnisk norske (94%). Trenerne hadde ulike roller i eget fotballag; 
hovedtrenere (n = 44), assistenttrenere (n = 86), trenere med delt ansvar 
(n = 71) og 19 trenere som rapporterte andre varianter av ansvarsforde- 
ling, samt 61 trenere som ikke oppgav noe vedrørende egen rollefunk- 
sjon i laget. Gjennomsnittlig erfaring som trener var 7 år (SD = 4,9 år); 
og gjennomsnittlig antall år som trener for nåværende lag var 4,3 år 
(SD = 2,1 år). Når det gjaldt formell trenerutdanning, rapporterte 48% 
av totalutvalget en viss formell trenerutdanning (grovt rangert som 
lavt, medium og høyt nivå). 52% svarte ikke på dette spørsmålet. Utval- 
get ble randomisert delt inn i en intervensjonsgruppe (n = 193) og en 
kontrollgruppe (n = 88). Datainnsamlingen og utvalget var integrert i 
den norske delen av det internasjonale Promoting Adolescent Physical 
Activity-prosjektet (PAPA) (Duda et al., 2013). PAPA er et intervensjons- 
prosjekt med mål om å stimulere til økt motiverende lederskap blant 
trenere i den organiserte breddefotballen blant barn og unge (Quested 
et al., 2013; Solstad, Van Hoye, & Ommundsen, 2015). Påvirkning av 
treneres mestringsforventning var ikke et formalisert formål med det 
internasjonale PAPA-prosjektet (Quested et al., 2013). I den norske delen 
av datainnsamlingen ble imidlertid treneres mestringstro i trenerrollen 
lagt til i spørreskjemaet med tanke på evaluering av måleinstrumentet 
på norsk, samt med tanke på en eventuell endring av slik mestringstro 
som følge av intervensjonen. Et teoretisk rasjonale for dette er doku- 
mentert i tidligere forskning ved at kontekstuell stimulering kan gi 
næring til et mestringsfokusert målperspektiv med positive implikasjo- 
ner på egen tiltro til å mestre ulike oppgaver i rollen som trener (Duda 
& Nicholls, 1992; Jourdan, Bandura, & Banfield, 1991). En validering av 
instrumentet i en norsk idrettskontekst åpner også opp for bruk i even- 
tuelle framtidige studier som ønsker å undersøke treneres mestringstro 
i rollen som trener. 

Framgangsmåte 

Før rekruttering av fotballklubber til prosjektet ble datainnsamlingen 
blant trenere og spillere godkjent av NSD (Norsk senter for forskningsdata). 
Trenere i disse klubbene, som hadde lag i breddefotballen i aldersintervallet 
11-14 år, ble invitert til å delta. Begge datainnsamlingene (Ti og T2) ble gjen- 
nomført etter forhåndsavtale med trenerne før eller etter en trening med 
laget, eller på et annet passende tidspunkt for dem. Trenerne ble skriftlig og 
muntlig orientert om hva deltakelse i prosjektet innebar, og informert om 
at de når som helst kunne trekke seg. Datainnsamlingen foregikk ved at 
trenerne fylte ut standardiserte spørreskjemaer. 


Måleinstrumenter 


Demografiske bakgrunnsdata 

Det ble innhentet data for alder, kjønn, etnisitet og fotballbakgrunn (trener 
og som spiller), og med spesifisert informasjon om trenergjerningen. Dette 
inkluderte trenererfaring (nåværende og tidligere lag), antall år som trener, 
type lag, formell trenerutdanning (kurs, sertifisering), samt ansvarsfunk- 
sjon i eget lag. 


Treneres mestringstro 

En norsk versjon av Coaching Efficacy Scale (Feltz, et al., 1999) ble benyttet 
for å måle treneres mestringsforventning. Skalaen består av 24 utsagn og 
skiller mellom fire ulike kategorier av mestringstro: Motivasjon (dvs. tro på 
egen evne til å motivere egne spillere), Kampstrategi (dvs. tro på egen evne 
til å foreta taktiske valg), Teknikk (dvs. tro på egen evne til utvikle tek- 
niske ferdigheter) og Karakterbygging (dvs. tro på egen evne til å formidle 
betydningen av god sportsånd). Utsagnene fra den originale versjonen ble 
modifisert med sikte på å knytte mestringstro spesifikt til trenerrollen i 
breddefotballen for barn og unge. Således ble de fire aspektene ved mest- 
ringstro knyttet spesifikt til deres forventning om å mestre dette overfor 
spillere i eget fotballag. Det innebar at «utøvere» ble erstattet med «spillere» 
i alle utsagnene, og inngangen til utsagnene var følgende: Alle trenere er 
ulike med hensyn til hva de føler at de gjør bra eller dårlig sammen med laget 


53 


KAPITTEL 3 


sitt. Sett ring rundt det tallet som representerer hvor stor tro du har på dine 
evner med tanke på de ulike ferdighetene som står under, fulgt opp av: Hvor 
stor tro har du på at du kan. På linje med Feltz et al. (1999) ble alle utsagnene 
besvart på en responsskala fra o (ingen tro) til 9 (svært stor tro). Da instru- 
mentet ble brukt første gang i en norsk idrettskontekst, gjennomgikk det en 
engelsk-norsk oversettelse og re-oversettelse ved hjelp av kyndige tospråk- 
lige personer med innsikt i tematikken. Målet med oversettelsesprosedyren 
var å reflektere meningsinnholdet i den engelske versjonen (kilden), sna- 
rere enn å foreta en bokstavelig oversettelse av ordbruken i kildeversjonen 
(Epstein et al., 2015; Su & Parham, 2002). 


Positiv affektiv tilstand 

En kortversjon (seks utsagn) av The Positive and Negative Affect Schedule 
(PANAS) ble benyttet (Watson, Clark, & Tellegen, 1988). Skalaen ble tilpas- 
set fotballkonteksten via inngangssetningen: Sett en ring rundt det svaret 
som passer best med hvor ofte de følgende følelsene har preget deg når du har 
trent dette laget i løpet av den siste måneden, etterfulgt av: I løpet av den siste 
måneden mens jeg har trent dette laget, har jeg stort sett følt meg: (a) glad, 
(b) lykkelig, (c) oppstemt, (d) begeistret/frydefull, (e) entusiastisk, og (f) 
stolt. En syvpunkts responsskala fra 1 (sjelden/aldri) til 7 (alltid) ble benyttet. 


Vitalitet 

Vi anvendte en fempunkts utsagnsskala basert på arbeidet til Ryan og 
Frederick (1997), som måler vitalitet i dagliglivet. Inngangen til skalaen 
var: Under står noen utsagn relatert til hverdagslivet ditt (alt du vanlig- 
vis gjør) og ikke bare til fotballgjerningen din. Sett en ring rundt svarene 
som passer best med hvordan du generelt har kjent deg den siste måneden, 
etterfulgt av: Den siste måneden har jeg stort sett: (a) følt meg opplagt, 
(b) vært i godt humør, (c) gledet meg til hver dag, (d) følt meg kvikk og 
våken, og (e) hatt masse energi. 


Statistiske analyser 


I tråd med anbefalinger (Kline, 2011) anvendte vi eksplorativ faktorana- 
lyse (ESEM; Mplus versjon 8.0) i en innledende fase på den opprinnelige 

24-punkts utsagnskalaen med mål om avklaring av beste tilpasning 
(en faktor versus 2-, 3- eller 4-faktorløsning), etterfulgt av sjekk av fak- 
torladninger samt residualvarians. Vi anvendte deretter bekreftende fak- 
toranalyse (CFA) med estimering av maksimal sannsynlighet (robust 
maximum likelihood estimation; MLR-estimator) på en utsagnsløsning 
med tilfredsstillende estimater avdekket i ESEM-analysen. 


Parsellering 


Vi tok i bruk parsellering ved måling av faktorvaliditet og invarians. 
Dette innebærer at hvert enkelt utsagn deles opp i ikke-overlappende 
enheter, eller sett av utsagn (Kline, 2011). Det skjer via en totrinnspro- 
sess (total disaggregering; Bagozzi & Edwards, 1998) hvor utsagnene 
først aggregeres til parseller som hver består av to eller flere utsagn. 
Deretter anvendes de aggregerte utsagnene som manifeste indikato- 
rer for et latent begrep i en flerdimensjonal målemodell (delvis disag- 
gregering; Bagozzi & Edwards, 1998). I motsetning til å operere med 
enkelt-utsagn som manifeste variabler, har bruk av parseller som 
manifeste variabler følgende fortrinn: (a) færre parametere som skal 
estimeres, (b) lavere indikator-til-deltaker-ratio, (c) mindre sannsyn- 
lighet for korrelerte restledd (residualer), og (d) doble faktorladnin- 
ger samt færre kilder som kan forårsake utvalgsfeil (for en oversikt, 
se Little et al., 2013). Parsellering bidrar til å redusere kompleksiteten i 
målemodeller og strukturmodeller som inkluderer flere latente begre- 
per; modeller som ellers kan vise seg for komplekse til at de lar seg 
estimere. Dette krever imidlertid at man innen hver parsell opererer 
med endimensjonale begrep (Kline, 2011, Little et al., 2013). Av den 
grunn brukte vi som nevnt først ESEM-analyse for å bekrefte grunn- 
strukturen (4-faktorløsning) i mestringstroskalaen. Little et al. (2013) 
har argumentert for en tilnærming ved opprettelse av parseller hvor 
disse forsøkes balansert (dvs. the balancing approach). Hovedhensikten 
er å få en mest mulig balansert representasjon av de ulike utsagnenes 
styrke til å representere det latente begrepet. Operativt gjøres det ved 
at man lager par av utsagn som har henholdsvis høyest og lavest fak- 
torladning, nest høyest og nest lavest osv. (Little et al., 2013). 

Modelltilpasningen for de fire dimensjonene ved mestringstro - 
Motivasjon, Kampstrategi, Teknikk og Karakterbygging - ble under- 
søkt ved hjelp av en kji-kvadrattest (Satorra-Bentler chi-square test; 
S-B x? difference test; for en oversikt, se Satorra & Bentler, 2001), sam- 
menliknende tilpasningsindeks (CFI, Bentler, 1990), standardisert kva- 
dratrot-residual (SRMR; Bentler, 1995), tilnærmet kvadratrot-basert 
feilestimat (RMSEA; Browne & Cudek, 1993), med tilhørende 90% kon- 
fidensintervall rundt RMSEA. Generelt reflekterer RMSEA verdier nært 
opp til .06 (Hu & Bentler, 1999) akseptabel tilpasning, og verdier lik 
eller mindre enn .05 god tilpasning (Browne & Cudek, 1993). CFI-ver- 
dier lik .95 eller over, og SRMR verdier mindre enn eller lik .08 speiler 
en tilstrekkelig modelltilpasning til data (Hu & Bentler, 1999; Marsh, 
Wen, & Hau, 2004). 


Invarians over tid og/eller mellom grupper 


Prospektive analyser (endringsanalyser) av mestringstro betinger inva- 
rians over tid av de målingene som gjøres. Invarians innebærer sam- 
menlikning av en serie nestete modeller, hvor man suksessivt pålegger 
dem flere restriksjoner (Dimitrov, 2010). Konfigurativ invarians reflek- 
terer at det er konsistens over tid og/eller mellom grupper i antallet 
indikatorer tilhørende et latent begrep, samt at korrespondansen mel- 
lom indikator og latent begrep er lik over tid. Metrisk invarians spei- 
ler hvorvidt ladningene som tilhører de respektive indikatorene for et 
latent begrep, er like over tid og/eller mellom grupper. Skaleringsinva- 
rians speiler hvorvidt innslags-/avskjæringspunktet (intercept) for de 
respektive indikatorene er likt over tid og/eller mellom grupper. Serien 
av nestete modeller med suksessivt flere restriksjoner blir så sammen- 
liknet for tilpasning. Endringer i tilpasningsindekser over de tre nivå- 
ene konfigurativ, metrisk og skaleringsinvarians anses akseptabel og 
indikerer invarians ved ikke-signifikant endring i kji-kvadrat, samt 
ACFI < .o1 og ARMSEA < .015) ved å sammenlikne tilpasningsindek- 


sene mellom de ulike invariansnivåene (for en oversikt, se Chen, 2007; 
Cheung & Rensvold, 2002). 

Konvergent og diskriminant validitet samt 
kriterievaliditet 

Vi testet konvergent validitet gjennom å sjekke størrelse og signifikans- 
nivå for koeffisientene på de respektive observerte parsellene under de fire 
latente begrepene for mestringstro (Cole, 1987). Signifikante verdier på 
de parselleringsbaserte koeffisientene indikerer god konvergent validitet. 
I tillegg så vi også på størrelsen på koeffisientene (dvs. faktorladningene). 
Vitestet diskriminantvaliditet ved inspeksjon av korrelasjoner mellom de 
fire ulike dimensjonene av mestringsforventning. Korrelasjonsstørrelse 
< .85 er tegn på tilstrekkelig diskriminerende validitet (Kline, 2011). Test 
av diskriminerende validitet ble supplert ved hjelp av en mer sofistikert 
tilnærming (Fornell & Larker, 1981; se resultatdel for en mer utfyllende 
beskrivelse). Kriterievaliditet ble testet ved hjelp av partiell korrelasjons- 
analyse av enkle sumskårer i SPSS. 


Reliabilitet 


Reliabilitetskår av skalaen ble estimert ved hjelp av sammensatt reli- 
abilitet (Composite reliability; Raikovs Rho) i Mplus. Fordelen med 
denne er at den ikke betinger at alle utsagnene bidrar likt til faktor- 
varians. Samtidig tar Raikovs Rho høyde for korrelert feilvarians 
(Yang & Green, 2010). 


Manglende data 


Av 281 trenere fylte 222 ut spørreskjemaet ved T1 og 204 ved T2. Vi fikk 
data fra 145 både ved Ti og ved T2, mens 77 trenere fylte ut spørreskje- 
maet kun ved Ti og 59 trenere kun ved T2. Imidlertid aksepterte alle tre- 
nerne i utvalget vår invitasjon om å delta både ved Ti og ved T2, og det 
var ingen som trakk seg fra studien. Ingenting tyder på at manglende 
data (dvs. missing data analysis) skyldes annet enn organisasjons- 
messige forhold knyttet til datainnsamlingene, som f.eks. lang reiseav- 
stand for de som hadde ansvaret for datainnsamlingen, samt at trenere i 
flere tilfeller ikke så seg i stand til å tilpasse endrede tidspunkter initiert 

av de som samlet inn data, eller at de selv - grunnet uforutsette faktorer — 
ikke kunne møte til avtalt tid for datainnsamling med laget sitt. Av den 
grunn anså vi data som manglende ved tilfeldighet (missing at random; 
MAR), og vi anvendte derfor analysen Full Information Maximum Like- 
lihood (FIML). Den betraktes som overlegen andre tradisjonelle tek- 
nikker ved at den tar i bruk alle datapunkter og genererer fullverdig 
informasjon for tilpasning til en statistisk modell basert på alle tilgjen- 
gelige data (Little et al., 2013). FIML betraktes dessuten som effektiv med 
hensyn til å redusere skjevhet grunnet ikke-tilfeldig oppstått manglende 
data (missing not at random; MNAR), og den evner å gi reliable analyse- 
resultater selv ved en sats på 60% manglende data (for en oversikt, se 
Dong & Peng, 2013). 


Resultater 
Beskrivende statistikk 


Gjennomsnittsverdier, standardavvik og estimater for sammensatt relia- 
bilitet for de fire dimensjonene av mestringstro, positive folelsestilstander 
og vitalitet i dagliglivet er gjengitt i Tabell 1. 


Tabell 1. Beskrivende statistikk, reliabilitetsestimater og estimater vedrørende diskriminerende 
validitet (AVE). 


Gj.snitt SD composite RHO# AVE skår 
MT: Motivasjon 714 0.92 92 0.64 
MT: Karakterbygging 7.73 0.93 .90 0.70 
MT: Kampstrategi 6.30 1.20 90 0.58 
MT: Teknikk 6.81 1.17 .92 0.67 
Positive falelser 5.66 0.79 .88 * 
Vitalitet 3.89 0.63 92 ü 


Note. *ikke relevant; #utsagnsbasert RHO; MT = mestringstro. 


Sammensatt reliabilitet var tilfredsstillende med Raikovs Rho- 
koeffisienter i størrelsesorden fra .90 til .92. Trenerne rapporterte relativt 
høy mestringstro, høyest for Karakterbygging og lavest for Kampstrategi. 

En enveis variansanalyse i SPSS med oppfølgende Tukey-b post-hoc-test 
viste signifikant høyere skår på teknisk mestringstro blant trenere med 
middels (M = 7.04) eller høyere nivå av formell trenerutdanning (M = 7.08), 
sammenliknet med gruppen lav (M = 6.05). Ingen forskjeller kunne påvises 
for de andre dimensjonene. En t-test for uavhengige utvalg ble brukt for å 
undersøke forskjeller i mestringstro mellom trenere som oppgav ulike rol- 
ler i eget lag (dvs. hovedtrener og likt ansvar versus assistenttrener). Resul- 
tatene viste at trenere med hovedansvar eller delt ansvar skåret signifikant 
høyere på mestringstro relatert til Teknikk (t = 4.40, p < .001), Motivasjon 
(t= 2.34, p <.01) og Kampstrategi (t = 2.71, p < .o1) enn assistenttrenere (alle 
disse analysene ble foretatt i SPSS i en innledende fase basert pa enkle sum- 
merte skarer pa de fire dimensjonene av mestringstro). 

Den 24-utsagnsbaserte 4-faktormodellen som bygget pa ESEM-analyse, 
gav akseptabel tilpasning til data, men to utsagn — (a) finne ut av motstan- 
derlagets sterke sider i kamp, og (b) forberede spillerne mentalt på kamp — 
ble tatt ut grunnet høy residual varians (se vedlegg, og se diskusjonsdel for 
legitimering). En modifisert ESEM-versjon basert på de gjenværende 22 
utsagnene gav klart akseptabel tilpasning til data: (S-B y* = [df= 149, n = 222] 
= 312.901, p < .001; RMSEA = .070; 90% (CI = 0.059-0.081); CFI = .94; SRMR 
= .0025). GEOMIN-roterte faktorladninger var høye og signifikante; i 
storrelsesorden fra .46 til .89 pa de respektive forventende utsagnene. 

En CFA-versjon basert pa den samme 22-utsagnsversjonen gav en 
akseptabel tilpasning til data: (S-B y* = [df = 203, n = 222] = 458.425, 
p < .001; RMSEA = .o80; 90% (CI = .066-.084); CFI = .91; SRMR = .066). 
Standardiserte faktorladninger var høye og signifikante, i størrelsesorden 
fra .70 til .89, og residualvarians var overveiende lav. Resultatene fra de 
innledende ESEM-analysene, og CFA-analysene, styrker konklusjonen 
om en samlet sett klart akseptabel tilpasning for 22-utsagnsmodellen, og 
kriteriet for å gå videre med en parselleringstilnærming synes å være til 
stede (Kline, 2011). 

De elleve parsellene tilhørende henholdsvis dimensjonene mestringstro 
knyttet til å: (a) motivere, (b) foreta taktiske valg, (c) utvikle tekniske 
ferdigheter, samt (d) formidle betydningen av god sportsånd, basert på 
22-utsagnsskalaen, gav svært gode tilpasningsindekser: (S-B y* = [df = 29, 
n = 222] = 38.622, p < .o11 (ns.); RMSEA = .039; 90% (CI = .000-.068); 

CFI = .99; SRMR = .023). Standardiserte faktorladninger for de ulike 
observerte skårene (parsellene) for den enkelte dimensjon ladet signifi- 
kant, sterkt og entydig på de respektive fire latente dimensjonene uten 
indikasjoner på bedre modelltilpasning ved tillegg av kryssladninger. 
Dette indikerer god begreps- eller dimensjonsvaliditet for skalaene. Det 
er også en indikator på god konvergerende validitet (Cole, 1987). Som vist 
i Figur 1 er de standardiserte vektene i størrelsesorden fra .81 til .96. 

Figur 1. 22-utsagnsskala for mestringstro - faktorladninger, residualer og inter-korrelasjoner 
mellom dimensjoner. 


Note. gs = Kampstrategi; mo = Motivasjon; te = Teknikk; ch = Karakterbygging. 

Videre viste resultatene at minst 50% av variansen (69-93%) for hver 
av de ti parsellbaserte observerte indikatorene forklares av modellen. 
Restleddene (residualene) er svært små — og størrelsesmessig jevnt for- 
delt. Sammen med tilpasningsindeksene og de standardiserte faktor- 
ladningene indikerer disse funnene at den teoretiske målemodellen har 
god tilpasning til data, og at de elleve parsellene dermed uttrykker god 
dimensjonsvaliditet og konvergerende validitet for de fire latente begre- 
pene: Motivasjon, Kampstrategi, Teknikk og Karakterbygging (Anderson 
& Gerbing, 1988; Cole, 1987; Kline, 2011). 

Reliabilitetsestimater vises både via reliabilitetskårer og sammensatt 
reliabilitet (Raikovs Rho) i Tabell1. Som også vist i Tabell1 er estimatene for 
Raikovs Rho på mellom .90 og .92, med noe lavere verdier for reliabilitet- 
skårene. I sum er det støtte for god relabilitet i de fire dimensjonene av 
mestringstro. 


Invarians over tid og gruppe 


Ifølge Tabell 2 viste resultatene entydig støtte til Konfigurativ invarians, 
Metrisk invarians og Skaleringsinvarians fra Ti til T2 for intervensjons- 
og kontrollgruppen samlet. Ingen endring i kji-kvadratverdier ble obser- 
vert, CFI-verdiene forholdt seg høye, og RMSEA-verdiene forholdt seg 
lave, med kun marginale justeringer fra Konfigurativ invarians til Skale- 
ringsinvarians (ACFI < .01, ARMSEA < .015). 

Samlet indikerer dette invarians ved sammenlikning av de respektive 
nestete modellene (Chen, 2007; Cheung og Rensvold, 2002), og således 
støtte til Skaleringsinvarians. Det åpner dermed opp for at skalaen kan 
brukes til sammenlikning av gjennomsnittsverdier på skårer over tid 
(Dimitrov, 2010). Vi testet også gruppeinvarians (intervensjon/kontroll- 
gruppe) på henholdsvis Ti og T2 (data ikke vist). I sum fant vi støtte 
for Skaleringsinvarians på Ti (ACFI < .o1, ARMSEA < .o15), men ikke 
på T2, ifølge anbefalte retningslinjer, ved at CFI-verdien (.11) oversteg 
disse retningslinjene allerede i basismodellen (Chen, 2007; Cheung & 
Rensvold, 2002). 

Diskriminantvaliditet 


Som vist i Figur 1 er korrelasjonene mellom de fire latente dimensjonene 
i størrelsesorden fra .56 til .90. Med unntak av korrelasjonen mellom 
mestringstro vedrørende Motivasjon og Karakterbygging (r = .90) er det 
ingen av de andre dimensjonene som overstiger grensekriteriet (< .85) 
for tilfredsstillende diskriminerende validitet (Kline, 2011). Fornell og 
Larker (1981) beskrev imidlertid en mer stringent test for avklaring av dette. 
For at et begrepspar skal ha diskriminerende validitet, må gjennomsnitt- 
lig ekstrahert varians (AVE) for hver dimensjon i paret være større enn 
kvadratet av faktorkoeffisienten for de respektive dimensjonene. 
Kvadratet av faktorkoeffisienten for de respektive dimensjonene var i 
størrelsesorden fra 33 til 77. Bare kvadratet av koeffisienten til dimen- 
sjonene mestringsforventning om Motivasjon og Karakterbygging (.77) 
var større enn AVE for hver av de fire dimensjonene i Tabell 1 (område 
.64-.70). Oppsummert, selv ved bruk av denne mer sofistikerte tilnær- 
mingen til måling av diskriminerende validitet, finner vi støtte for dis- 
kriminerende validitet mellom alle dimensjonene så nær som mellom 
mestringstro med henblikk på Motivasjon og Karakterbygging. 


Kriterievaliditet 

Pearsons korrelasjonsanalyse viste en positiv sammenheng mellom positiv 
affekt og alle de fire dimensjonene av mestringstro: Motivasjon (r = .49, 
(r = .41), p < .001), Kampstrategi (r = 34, (r = 31), p < .001), Teknikk 
(r = 31, (r = .24), p < .001), og Karakterbygging (r = .46, (r = 38), p < .001). 
Partiell korrelasjonsanalyse med kontroll for vitalitet i dagliglivet endret 
lite på korrelasjonsmønsteret (partielle korrelasjoner i parentes). Summert 
står de positive sammenhengene seg mellom alle de fire dimensjonene av 
mestringstro og positiv affekt i rollen som trener, også ved kontroll for 
egenrapportert følt vitalitet i dagliglivet blant trenerne. 


Diskusjon 


Formålet med denne studien var å undersøke måleegenskapene til den 
norske versjonen av skalaen til måling av mestringstro i rollen som trener 


63 


KAPITTEL 3 


(Feltz et al., 1999; 2009; Myers et al., 2008; Sullivan et al., 2012). Vi benyttet 
ESEM, etterfulgt av flere CFA-er på et utvalg norske trenere i organisert 
breddefotball. Vi testet måleegenskaper i form av dimensjons-, konver- 
gens-, diskriminant- og kriterievaliditet for skalaen. I tillegg undersøkte 
vi skalaens reliabilitet. 

ESEM-analysene viste høye residualer på utsagn 2 og 3. Byrne (2012) 
og Kline (2011) legitimerer modifiseringer av en teoretisk basert skala 
ved oversettelse dersom det kan gis et rasjonale for modifiseringene. 
I vårt tilfelle grunngis dette på et primært empirisk grunnlag gjennom 
høye residualer på de to utsagnene. For øvrig er vi av den oppfatning 
at utsagnene (a) finne ut av motstanderlagets sterke sider i kamp, og 
(b) forberede spillerne mentalt på kamp, med stor sannsynlighet oppfat- 
tes som relativt marginale blant de rolleforventninger som skal mestres 
for en trener med spillere i aldersklassen 11-14 år i norsk breddefotball. 
Slike utsagn har større relevans om man tenker seg at kampresultater 
og prestasjonsfokus står sentralt blant trenere i dette segmentet. Lite 
tyder på det, snarere synes det å være motsatt. En nylig studie viste at 
trenere i norsk breddefotball fokuserer på å ivareta mestring og sosial 
inklusjon i trenergjerningen (for en oversikt, se Solstad, 2017). 

De innledende ESEM-analysene som er basert på 22 utsagn, viste 
god tilpasning til data: (S-B x? = [df = 149, n = 222] = 312.901, p < .001; 
RMSEA = .070; 90% (CI = .059-.081); CFI = .94; SRMR = .025). Selv om 
tilpasningen ble noe moderert i CFA-modellen, ble den betydelig bedre 
der ved bruk av parseller. Det er vanskelig 4 sammenlikne vare funn 
med tidligere relevante studier (se for eksempel Feltz et al., 2009), da 
det er forskjeller i analysetilnærminger, responsskalering og i hva som 
oppgis av tilpasningsindekser. Men uavhengig av dette gir våre funn 
støtte til at bruk av skalaen basert på parsellering synes fruktbar ved 
studier av treneres mestringstro. Vi fant også at tilpasningen av model- 
len til data var invariant over tid. Det betyr at skalaen også er egnet 
ved måling av endringer i mestringstro blant trenere over tid. Invarians 
testet mellom grupper (dvs. intervensjons og kontrollgruppe) ble imid- 
lertid ikke oppnådd. Det betyr at skalaen i vårt tilfelle ikke kan brukes 
til å undersøke eventuelle effekter av tiltak hvor man prøver å påvirke 
treneres mestringstro. 

Analysene støtter samlet opp under uttalte fordeler ved bruk av par- 
selleringsteknikk, ved at denne skaper mer robuste forutsetninger ved 
tilpasning av en målemodell til data. Little (2013) peker i den forbindelse 
på følgende: «Parceling reduces both the sampling variability of the selected 
sample and the amount of incorrectness of my model in the population. 
The benefits of reducing the likelihood of correlated residuals and dual- 
factor loadings are both aspects of how parcels reduce sampling variability 
or population misfit» (s. 24-25). Vi vil anbefale at andre som måtte ta i 
bruk skalaen i en eventuelt framtidig undersøkelse, sørger for å sjekke 
mønsteret i faktorladningene med tanke på balansert oppsett av parseller, 
da mønsteret i faktorladningene rimeligvis vil endre seg i studier basert 
på andre utvalg (Kline, 2011). 

I tråd med anbefalinger (Byrne, 2012) undersøkte vi også konvergerende 
og diskriminerende validitet på de fire mestringstrodimensjonene. Esti- 
matene var gjennomgående gode, og bedre enn hva som er funnet tidligere 
innenfor tilsvarende trenerutvalg (Feltz et al., 2009). Et klart unntak var 
manglende diskriminerende validitet mellom mestringstrodimensjonene: 
Motivasjon og Karakterbygging (r = .90). Feltz et al. (2009) har argumentert 
for at man ikke nødvendigvis vil finne at ulike aspekter ved dimensjonsva- 
liditeten i en skala for trenere i barne- og ungdomsidrett evner å skille like 
klart som blant trenere i mer elitepreget voksenidrett. Det er mulig at det 
å motivere til å bygge laget blant spillerne veves inn i det å bygge karakter 
og lagånd i moralsk forstand. Dermed vil trenerne lettere kunne komme 
til å anse motivering til å opptre på en respektfull måte overfor andre lags 
spillere og det å motivere til å bygge laget som to sider av samme sak. 

Diskriminerende validitet var også marginal (76) mellom mest- 
ringstrodimensjonene Kampstrategi og Teknikk. Én grunn til dette kan 
være at opplæringskulturen i norsk barne- og ungdomsfotball i stor grad 
vektlegger treningsformer knyttet til ulike varianter av spill, hvor tek- 
nikk og taktikk flyter over i hverandre i trenernes veiledning. 

Med hensyn til kriterievaliditet tilknyttet treneres mestringstro, 
har to tidligere studier undersøkt dette innenfor rammen av barne- og 
ungdomsidrett. Feltz et al. (2009) og Sullivan et al. (2012) undersøkte 
mestringsdimensjonene i relasjon til spiller- og trenererfaring, samt 
lederskapserfaring. Man fant at disse gav støtte til kriterievaliditeten i 

studien. Slike funn kan man dra paralleller til i vår studie, hvor vi fin- 
ner at en høy skår for mestringstro er positivt forbundet med positive 
følelsestilstander i trenerrollen. Vitalitetsnivå i dagliglivet forkludrer i 
marginal grad disse funnene og underbygger at slike sammenhenger 
ikke er spuriøse. Funnene er i tråd med Banduras sosial-kognitive teori 
(Bandura, 1997) og empiriske funn (Hu, Motl, McAuley, & Konopack, 
2007) som viser at mestringstro utløser glede og andre positive følelses- 
tilstander under utøvelse av idrett. Man finner tilsvarende sammen- 
henger innen konteksten skole, hvor mestringstro i rollen som lærer 
(motivere elever, samarbeide med kolleger, håndtere utfordringer osv.) 
er relatert til tilfredshet i lærergjerningen (Skaalvik & Skaalvik, 2010). 
Vi analyserte også forholdet mellom mestringstro og nivå av formell 
trenerutdanning, og dette viste at trenere med middels eller høyt nivå 
av trenerutdanning skåret høyere på mestringstrodimensjonen Tek- 
nikk enn de med lite formell utdanning. Resultatet er i tråd med funn 
blant trenere i Singapore, som viste paralleller blant henholdsvis serti- 
fiserte og ikke-sertifiserte trenere (Lee, Malete, & Feltz, 2002). Erfaring 
og kompetanse er gjerne sammenvevd, og Kavussanu og medarbeidere 
(Kavussanu et al., 2008) fant at antall år med erfaring som trener predi- 
kerte mestringstro med henblikk på å utvikle tekniske ferdigheter. Ut fra 
premisset om at trenere med mer erfaring og formell kompetanse påtar 
seg mer ansvar, viser jo også våre analyser at mestringstroen gjennom- 
gående er høyere blant trenere som tar hovedansvar for laget, eller som 
deler dette med en annen person. 


Styrker og begrensninger 

Styrker ved denne studien inkluderer grundig analyse av dimensjons- 
validitet, diskriminerende validitet, konvergerende validitet samt kri- 
terievaliditet ved hjelp av flere psykometriske indikatorer. Analyse av 
invarians over tid bidrar dessuten med kunnskap om muligheten for å 
ta i bruk instrumentet i måling av endringer over tid i treneres mest- 
ringstro (Byrne, 2012). Denne studien legger til grunn bruk av samme 
utvalg ved ESEM-analyse, innledende CFA-analyse og påfølgende bruk 
av parsellering. Det vil kunne være innsigelser mot en slik tilnærming, 

da studier ved bruk av CFA ofte gjør bruk av et utvalg i ESEM-fasen, for 
så å bruke et nytt utvalg i CFA-fasen. Dette var det ikke mulighet til i vårt 
tilfelle, og det kan ses som en begrensning ved studien. For øvrig ble to 
utsagn fra den opprinnelige 24-utsagnsskalaen tatt bort (Feltz et al., 1999, 
2009). Dette gjorde vi ved hjelp av ESEM-analyser i en eksplorativ fase, 
mens vi ikke foretok ytterligere «inngrep» i skalaen i den bekreftende 
fasen (CFA). Vi mener dermed at vi har et akseptabelt grunnlag for bruk 
av parsellering som endelig analysestrategi. For øvrig har vi empirisk og 
teoretisk søkt å grunngi at de to utsagnene (a) finne ut av motstanderla- 
gets sterke sider i kamp, og (b) forberede spillerne mentalt på kamp, ble tatt 
ut i ESEM-analysen. 

Feltz og medarbeidere (Feltz et al., 2009) anvendte en responsskala med 
fem kategorier basert på anbefalinger fra Myers og medarbeidere (Myers, 
Wolfe, & Feltz, 2005). Disse observerte at bare en prosent av trenerne tok i 
bruk de laveste responskategoriene mellom o og 4. Gjennomsnittsverdier 
over de 22 utsagnene i vårt materiale lå mellom 6.7 og 7.8, og kun rundt 
3% av trenerne tok i bruk responskategoriene mellom o og 4. Dette kan 
tyde på at man i nye studier med skalaen bør kunne ta i bruk en respons- 
skala med syv kategorier (Zimet, Dahlem, Zimet, & Farley, 1988). 


Konklusjon 


Studien viser at en 22-utsagnsbasert, firedimensjonal målemodell av 
treneres mestringstro i rollen som trener i breddefotballen gir god til- 
pasning til data. Parselleringstilnærmingen gav betydelig støtte til god 
dimensjonsvaliditet for de fire parsellbaserte dimensjonene. Invarians 
over tid ble bekreftet for intervensjons- og kontrollgruppen samlet. Inva- 
rians mellom intervensjons- og kontrollgruppe over tid ble ikke opp- 
nådd. Vi observerte god konvergerende og diskriminerende validitet. 
Kriterievaliditet ble også bekreftet. I sum synes skalaen å være velegnet 
til undersøkelse av tverrsnitts- og lengdesnittstudier av mestringstro som 
trener i barne- og ungdomsidrett. Framtidige studier må bekrefte in- 
varians mellom undergrupper i et materiale. Dette kan for eksempel være 
grupper som har fått, eventuelt ikke fått et tiltak, før disse sammenliknes 
på relevante utfallsvariabler. 

Vedlegg. Treneres mestringsforventning, norsk versjon. 


Hvor stor tro har du på at du kan: 
1. (M) bidra til at spillere bevarer troen på seg selv 
. (KS#) finne ut av motstanderlagets sterke sider i kamp 
. (M#) forberede spillerne mentalt på kamp 
. (KS) anvende ulik taktikk i kamp 
. (K) oppmuntre til gode moralske holdninger 
. (M) bygge et positivt selvbilde hos spillerne 
(T) demonstrere ferdigheter/øvelser innen fotball 
. (KS) endre eget spill / egen taktikk slik at det/den tilpasses ulike kampsituasjoner 


. (KS) finne ut av motstanderes svakheter i kampsituasjoner 


O vo © 4 © U KR w DN 


(M) motivere spillerne 


I 


(KS) ta viktige avgjørelser under kamp 
(M) utvikle/bygge samhold i laget 


(K) fremme en fair play-holdning hos spillerne 


~ 


T) veilede spillerne når det gjelder teknikk/ ferdigheter 


(M) utvikle spillernes tro på seg selv 


~ 


T) utvikle spillernes talent 


(KS) fremme spillernes/lagets sterke sider under kamp 


~ 


T) identifisere spillernes talent 


9» I AG ROS 


(K) fremme god sportsånd 


N 
o 


(T) oppdage tekniske/ferdighetsmessige feil 


N 
par 


. (KS) tilpasse kampstrategier med utgangspunkt i lagets ferdighetsnivå 


N 
N 


. (T) lære bort ferdigheter i fotball 


N 
w 


. (M) bygge lagets tro på seg selv 


24. (K) fremme en holdning om å respektere hverandre 


Note. #utsagn 2 og 3 ble tatt ut grunnet høy residual varians. 
M = Motivasjon; KS = Kampstrategi, T = Teknikk; K = Karakterbygging. 

